4. การประกอบธุรกิจ

บริษัทฯดำเนินธุรกิจทางด้านอุตสาหกรรมการผลิตยางยืด (Elastic Manufacture)
มายาวนานกว่า 36 ปี ภายใต้เครื่องหมายการค้า “วีนัส” (VENUS)
ผลิตภัณฑ์ของบริษัทฯได้รับการรับรองมาตรฐานOEKO-TEX STANDARD100 ทุกปี และปี 2552
ทางบริษัทฯ เริ่มปรับปรุงผลิตภัณฑ์ตามมาตรฐานของ EU FLOWER และผลิตภัณฑ์ส่วน Elastic
Webbing ได้รับการรับรองทางการแพทย์ตามมาตรฐานขององค์การอาหารและยา (อย.)

ผลิตภัณฑ์ของบริษัทฯ ประกอบด้วย ผลิตภัณฑ์หลัก 3 กลุ่ม ดังนี้

1.  เส้นยางยืดและแถบยางยืด (Rubber Thread & Rubber Tape)

2.  ยางยืดถัก (Elastic Braid)

3.  ยางยืดทอ (Elastic Webbing)

การประยุกต์ใช้ (Product Application)

เส้นยางยืด (Rubber Thread)
ใช้เป็นส่วนประกอบของส่วนขาและเอวของผ้าอ้อมสำเร็จรูปสำหรับเด็กและผู้ใหญ่ (Baby Diaper
& Adult Diaper) และใช้เป็นส่วนประกอบของผ้าอนามัย (Sanitary Napkin)
ตลอดจนนำไปใช้เป็นวัตถุดิบสำหรับการผลิตสินค้าประเภทผลิตภัณฑ์ยางยืดต่างๆ

แถบยางยืด (Rubber Tape) นำไปผลิตเป็นส่วนประกอบของชุดว่ายน้ำ ชุดชั้นใน
และเครื่องแต่งกายทั้งสุภาพบุรุษและสุภาพสตรี

ยางยืดถัก (Elastic Braid) ใช้เป็นส่วนประกอบในการผลิตเสื้อผ้าสำหรับเด็กและผู้ใหญ่ ชุดกีฬา
ชุดนอน หรือนำไปประยุกต์ใช้ตามความต้องการของลูกค้า

ยางยืดทอ (Elastic Webbing)
นำไปผลิตเป็นส่วนประกอบของชุดชั้นในสำหรับสุภาพบุรุษและสุภาพสตรี ตลอดจนเสื้อผ้าเด็กและผู้ใหญ่
, เข็มขัดพยุงหลัง

การตลาดและภาวะการแข่งขัน

ตลาดต่างประเทศเป็นตลาดหลัก โดยมีสัดส่วนรายได้ประมาณร้อยละ 67
สำหรับตลาดในประเทศมีสัดส่วนรายได้ประมาณร้อยละ 33
รายได้จากผลิตภัณฑ์เส้นยางยืดและแถบยางยืด มีรายได้จากการขายประมาณร้อยละ 73
ส่วนผลิตภัณฑ์ยางยืดถัก ประมาณคิดเป็นร้อยละ12 และผลิตภัณฑ์ยางยืดทอ ประมาณ คิดเป็นร้อยละ
15

กลยุทธ์การแข่งขัน

บริษัทฯ ให้ความสำคัญต่อผลกระทบที่อาจจะเกิดขึ้นจากสภาวะเศรษฐกิจของโลกที่หดตัว
จึงได้วางแผนในการปรับตัวและรองรับสถานการณ์ต่างๆ ที่จะเกิดขึ้น
โดยการมุ่งศึกษาวิจัยและพัฒนาผลิตภัณฑ์ใหม่ออกสู่ตลาด
ประกอบกับการแสวงหาตลาดใหม่ๆเพิ่มมากขึ้น โดยอาศัยจุดเด่นทางด้านคุณภาพและมาตรฐาน
ประกอบกับราคาที่สมเหตุสมผล (Rational Price) เป็นปัจจัยหลักในการขับเคลื่อน นอกจากนี้
ได้มีการจัดทำลูกค้าสัมพันธ์ ซึ่งมุ่งเน้นในการตอบสนองความต้องการของลูกค้า
เพื่อให้ลูกค้าเกิดความพึงพอใจและมั่นใจในคุณภาพสินค้าและบริการ

ลักษณะลูกค้า

ลูกค้าของบริษัทฯ โดยส่วนใหญ่เป็นผู้ผลิตและผู้จัดจำหน่าย (ผู้ค้าส่งและผู้ค้าปลีก)
ซึ่งมีอยู่ทั้งตลาดในประเทศและตลาดต่างประเทศ

กลุ่มลูกค้าเป้าหมาย

กลุ่มลูกค้าเป้าหมาย คือ กลุ่มลูกค้าที่เลือกความคุ้มค่า ซึ่งให้ความสำคัญทางด้านคุณภาพ
ความปลอดภัยของผลิตภัณฑ์ ตลอดจนการรับรองคุณภาพ มากกว่าความต้องการสินค้าราคาถูก
สามารถแบ่งได้ 3 กลุ่มใหญ่ๆ ดังนี้

1.  ผู้ผลิตผ้าอ้อมสำเร็จรูป (Diaper)

2.  ผู้ผลิตเครื่องแต่งกาย (Apparel)

3.  ผู้จัดจำหน่าย ได้แก่ ผู้ค้าปลีก และผู้ค้าส่ง

การจัดจำหน่ายและช่องทางการจัดจำหน่าย

บริษัทฯ ดำเนินการจัดหน่ายสินค้า ได้ทำการติดต่อกับลูกค้าโดยตรง
ประกอบกับการสร้างสัมพันธภาพที่ดีต่อคู่ค้า จึงมีพันธมิตรทางการค้า
ซึ่งได้ช่วยแนะนำผลิตภัณฑ์ของบริษัทฯ จากลูกค้าเดิมไปสู่ลูกค้ารายใหม่
นับได้ว่าเป็นช่องทางหนึ่งที่มีประสิทธิภาพในการกระจายสินค้าออกสู่ตลาดใหม่เพิ่มมากขึ้น

แนวโน้มภาวะอุตสาหกรรม และสภาพการแข่งขันในอนาคต

จากสภาวะเศรษฐกิจที่ถดถอยทั่วโลกโดยเฉพาะสหรัฐอเมริกา
ทำให้อุตสาหกรรมต่างๆได้รับผลกระทบ สำหรับบริษัทฯ
อุตสาหกรรมเสื้อผ้าเครื่องนุ่งห่มเป็นตลาดที่มีนัยสำคัญและได้รับผลกระทบค่อนข้างมาก
เนื่องจากกลุ่มลูกค้าดังกล่าว ต่างเป็นผู้ผลิตเสื้อผ้าส่งออกไปยังตลาดสหรัฐฯ

แนวโน้มในอนาคตอุตสาหกรรมเสื้อผ้าเครื่องนุ่งห่ม
จะเหลือเพียงผู้ประกอบการที่มีศักยภาพสูงจำนวนไม่มากรายที่จะสามารถแข่งขันในตลาดได้
ประกอบกับผู้ผลิตในต่างประเทศได้ให้ความสำคัญในการย้ายฐานการผลิตจากเดิมมาสู่ทวีปเอเซียมากขึ้น
ทำให้ระดับการแข่งขันในอนาคตเพิ่มมากขึ้น
ผู้ผลิตจะต้องมีการพัฒนาทั้งในส่วนของการใช้ทรัพยากรให้เกิดประสิทธิภาพสูงสุด
เพื่อให้เกิดต้นทุนที่สามารถแข่งขันได้
รวมถึงทางด้านคุณภาพผลิตภัณฑ์ให้ได้ตามข้อกำหนดของมาตรฐานสากลต่างๆ
นอกจากนี้ยังต้องให้ความสำคัญเกี่ยวกับผลกระทบต่อสิ่งแวดล้อมมากขึ้น

ทางบริษัทฯ ยังคงมุ่งมั่นที่จะพัฒนาให้ธุรกิจมีศักยภาพในการแข่งขันและเติบโตอย่างยั่งยืน
ประกอบกับการเอาใจใส่ป้องกันมิให้เกิดผลกระทบต่อสังคม

.

การจัดหาผลิตภัณฑ์ หรือบริการ 

ที่ตั้งของสำนักงานใหญ่และโรงงานตั้งอยู่ ในเขตนิคมอุตสาหกรรมบางชัน เลขที่ ง.1 หมู่ที่13 ถนนเสรีไทย แขวงมีนบุรี เขตมีนบุรี กรุงเทพฯ 10510 มีจำนวนโรงงานรวมทั้งหมด 5 หลัง ประกอบด้วย อาคารโรงงาน 3 หลัง , อาคารคลังวัตถุดิบและคลังวัสดุ 1 หลัง , อาคารคลังสินค้า 1 หลัง

ที่ตั้งของโรงงานสาขาบางปะกง ตั้งอยู่ เลขที่ 99 หมู่5 ถนนบางนา-ตราด (ก.ม.38)
ตำบลบางสมัคร อำเภอบางปะกง จังหวัดฉะเชิงเทรา จำนวนโรงงานรวมทั้งหมด 2 หลัง
ประกอบด้วย อาคารโรงงาน 2 หลัง

  ------------------------ --------------- ---------- ---------- ----------
  ปริมาณการผลิตจริง           หน่วย (1:1,000)  2552       2551       2550

  เส้นยาง,แถบยาง,สายยางยืด   กิโลกรัม          5,666      5,961      5,701
  ------------------------ --------------- ---------- ---------- ----------

นโยบายของบริษัท คือ “ สร้างความพึงพอใจของลูกค้า พัฒนาคุณภาพผลิตภัณฑ์ สร้างสรรบุคคลากร
และใส่ใจสิ่งแวดล้อม ”
ในส่วนการผลิตได้บริหารต้นทุนเพื่อให้ผลิตภัณฑ์ของบริษัทสามารถสู้กับคู่แข่งขันทั้งตลาดในประเทศและต่างประเทศได้
รวมทั้งมีการส่งเสริมและพัฒนาความรู้ ความชำนาญ
และทักษะในการปฏิบัติงานของพนักงานอย่างต่อเนื่องสม่ำเสมอ
ด้วยการจัดฝึกอบรมภายในและส่งไปรับการฝึกอบรมภายนอก
เพื่อพัฒนาความสามารถในการตอบสนองต่อการปรับองค์กรไปสู่องค์กรแห่งการเรียนรู้
ดูแลและเอาใจใส่พนักงานทุกระดับชั้นให้มีขวัญและกำลังใจในการปฏิบัติงานที่ดี

- การจัดหาวัตถุดิบ : วัตถุดิบหลักที่ใช้ในการผลิตคือยางธรรมชาติ
ซึ่งผลิตโดยบริษัทในเครือสหยูเนี่ยน โดยมีแหล่งวัตถุดิบที่จังหวัดจันทบุรี และจังหวัดตราด
วัตถุดิบที่ใช้ส่วนใหญ่ซื้อภายในประเทศและเพื่อจำกัดความหลากหลาย
ซึ่งอาจส่งผลกระทบถึงคุณภาพของผลิตภัณฑ์ จึงได้สั่งซื้อจากบริษัทในเครือสหยูเนี่ยน
ทำให้ไม่มีปัญหาทางด้านคุณภาพของวัตถุดิบ ส่วนทางด้านราคายางพารา
เป็นไปตามภาวะความต้องการของตลาดโลก

- ปัญหาการขาดแคลนวัตถุดิบ : คาดว่าจะไม่เกิดขึ้นง่าย เพราะวัตถุดิบหลักคือยางพารา
เป็นวัตถุดิบที่ผลิตเองภายในประเทศ ซึ่งมีอยู่หลายจังหวัด
และประเทศไทยเป็นประเทศที่ผลิตได้มากที่สุดในโลก

- ผลการเปลี่ยนแปลงเทคโนโลยีต่อการใช้วัตถุดิบ :
เทคโนโลยีการผลิตที่ใช้ยางยืดเป็นวัตถุดิบในการผลิตเสื้อผ้า
และสิ่งทอยังไม่มีการเปลี่ยนแปลงที่โดดเด่นเป็นนวัตกรรมใหม่
ซึ่งบริษัทฯคาดว่าในอนาคตอันใกล้นี้ไม่มีการเปลี่ยนแปลงเทคโนโลยี จึงไม่มีปัญหาต่อการใช้วัตถุดิบ

สัดส่วนการซื้อวัตถุดิบในประเทศปี 2552 95.17 %

สัดส่วนการซื้อวัตถุดิบต่างประเทศปี 2552 4.83 %

* งานที่ยังไม่ได้ส่งมอบ ไม่มี

ความรับผิดชอบต่อสังคม Corporate Social Responsibiblity *CSR

การดำเนินธุรกิจด้วยจิตสำนึกของความรับผิดชอบโดยยึดหลักจริยธรรมและการกำกับดูแลกิจการที่ดี
ควบคู่ไปกับการใส่ใจและดูแลรักษาสังคมและสิ่งแวดล้อม เพื่อนำไปสู่การพัฒนาธุรกิจอย่างยั่งยืน
เป็นการสร้างสังคมและชุมชนให้น่าอยู่ เป็นกลไลที่ตั้งอยู่บนพื้นฐานความเชื่อที่ว่า ธุรกิจ กับสังคม
จะต้องอยู่ร่วมกันอย่างช่วยเหลือเกื้อกูลเอื้อประโยชน์ซึ่งกันและกัน
บริษัทฯได้ดำเนินการเกี่ยวกับความรับผิดชอบต่อสังคม ดังนี้

-   การกำกับดูแลกิจการที่ดี Good Corporate Governance

นโยบายการกำกับดูแลกิจการของบริษัท คือ “ คุณธรรม คุณภาพ คุณประโยชน์ ” แบ่งเป็น 5 หมวด
ได้แก่

1. สิทธิของผู้ถือหุ้น

2. การปฏิบัติต่อผู้ถือหุ้นอย่างเท่าเทียมกัน

3. บทบาทของผู้มีส่วนได้เสีย

4. การเปิดเผยข้อมูลและความโปร่งใส

5. ความรับผิดขอบของคณะกรรมการ

รายละเอียดของหลักการกำกับดูแลกิจการที่ดี ทั้ง 5 หมวด อยู่ที่หน้า 27 ถึงหน้า 37

-   การดูแลรักษาสิ่งแวดล้อม Environment

  ในปี2552 ที่ผ่านมาบริษัทฯได้เข้าร่วมกับกรมส่งเสริมอุตสาหกรรมสิ่งทอ
  เพื่อพัฒนาผลิตภัณฑ์และกระบวนการผลิตไม่ให้ส่งผลกระทบต่อสิ่งแวดล้อมตามกฎหมายสิ่งแวดล้อมของสหภาพยุโรป
  บริษัทฯได้รับการรับรองมาตรฐานระบบการจัดการสิ่งแวดล้อมISO 14001 Version 2004
  ได้เข้าร่วมกิจกรรมกับการนิคมอุตสาหกรรมบางชัน ในวันสิ่งแวดล้อมโลก
  เพื่อรณรงค์ปลูกต้นไม้เพื่อสิ่งแวดล้อมที่ดีขึ้น

กิจกรรมที่เป็นโครงการซึ่งมีวัตถุประสงค์ที่จะแก้ไขปรับปรุงและพัฒนาสิ่งแวดล้อมให้ดีขึ้น คือ

-   โครงการควบคุมการฟุ้งกระจายของฝุ่นในกระบวนการผลิตรับเบอร์

-   โครงการลดปริมาณน้ำที่สูญเสียจากกระบวนการล้างยาง

-   โครงการยืดอายุการใช้น้ำยาBatch off

*ผลกระทบต่อสิ่งแวดล้อม : บริษัทฯได้มีการกำจัดสิ่งปฏิกูลที่ไม่ใช้แล้วประเภทขยะอันตราย
และไม่อันตราย ,การเกิดน้ำเสีย , การสิ้นเปลืองพลังงานและทรัพยากรธรรมชาติ,
ฝุ่นละอองที่เกิดในกระบวนการผลิตและไอระเหยจากสารเคมีโทลูอีน
ซึ่งบริษัทฯมีระบบควบคุมและดำเนินการบำบัด
โดยผ่านทางหน่วยงานภายนอกที่ได้รับการรับรองจากทางราชการเป็นผู้ดำเนินการ
เพื่อไม่ให้เกิดผลกระทบต่อสิ่งแวดล้อม

*การดำเนินการเพื่อลดผลกระทบ : บริษัทฯได้มีมาตรการในการแก้ไขและป้องกันผลกระทบดังกล่าว
โดยการจัดทำระบบมาตรฐานการจัดการสิ่งแวดล้อม ISO 14001
เพื่อควบคุมกิจกรรมที่ก่อให้เกิดผลกระทบต่อสิ่งแวดล้อม เช่น

**การกำจัดสิ่งปฏิกูลและวัสดุที่ไม่ใช้แล้ว โดยแยกการกำจัดดังนี้

1.ของเสียประเภทขยะอันตราย
ได้ให้บริษัทที่ได้รับอนุญาตจากกระทรวงอุตสาหกรรมเป็นผู้ดำเนินการกำจัด

2.ของเสียประเภทขยะไม่อันตราย
ได้ให้บริษัทที่ได้รับอนุญาตจากกระทรวงอุตสาหกรรมเป็นผู้ดำเนินการกำจัดโดยวิธีฝังกลบ

**การบำบัดน้ำเสีย โดยใช้ระบบบำบัดน้ำเสีย แบบACTIVATED SLUDGE
และได้มีการควบคุมระบบน้ำทิ้งก่อนที่จะปล่อยออกนอกโรงงาน
โดยมีการส่งน้ำไปวิเคราะห์เป็นประจำทุก เดือน เพื่อดำเนินการควบคุมไม่ให้มีค่าเกินมาตรฐาน

*** การสิ้นเปลืองทรัพยากรธรรมชาติ โดยเข้าร่วมโครงการอนุรักษ์พลังงาน
กับกรมส่งเสริมอุตสาหกรรมและสถาบันสิ่งแวดล้อมไทย
ซึ่งทำการจัดตั้งทีมอนุรักษ์พลังงานร่วมกับที่ปรึกษา เพื่อสำรวจและวิเคราะห์หามาตรการต่างๆ
ในการอนุรักษ์พลังงานในโรงงาน

** การลดปริมาณการใช้น้ำในกระบวนการล้างยาง ด้วยวิธีRecycle
โดยนำน้ำที่กรองแล้วกลับมาใช้อีกครั้ง

** การกำจัดฝุ่นที่ฟุ้งกระจายในสถานที่ทำงาน
โดยวิธีการติดตั้งระบบดูดฝุ่นด้วยวิธีการติดตั้งไซโคลนดูดฝุ่นในจุดที่มีการฟุ้งกระจายของฝุ่นมาก
และเปลี่ยนกระบวนการเทแป้งของเครื่องจักรเป็นระบบปิด
เพื่อควบคุมไม่ให้เกินมาตรฐานที่กฎหมายกำหนด

** ไอระเหยจากสารเคมีโทลูอีน
โดยการติดตั้งเครื่องดูดกลิ่นโทลูอีนจากกระบวนการล้างใบมีดและอะไหล่เพื่อกำจัดไอระเหยและกลิ่นของโทลูอีนภายในที่ปฏิบัติงานไม่ให้เกินมาตรฐานที่กฎหมายกำหนด

** ผลปฏิบัติงานตามที่กล่าวมาข้างต้นเป็นไปตามที่กฎหมายกำหนดทั้งสิ้น

( หน่วย : ล้านบาท ) 2552 2551 2550

- ค่าใช้จ่ายดำเนินการเพื่อลดผลกระทบต่อสิ่งแวดล้อม : 0.72 0.85 0.95

นโยบายสิ่งแวดล้อม Environmental Policy ดังนี้

  บริษัทฯได้นำระบบมาตรฐานISO14001 ซึ่งเป็นระบบมาตรฐานการจัดการสิ่งแวดล้อมมาใช้
  โดยผู้บริหารของบริษัทฯได้กำหนดนโยบายสิ่งแวดล้อมให้สอดคล้องกับนโยบายหลักและสภาพแวดล้อมของบริษัทฯโดยคำนึงถึง

1.  ให้ปฏิบัติตามกฎหมาย ระเบียบ และข้อกำหนดอื่นๆ ด้านสิ่งแวดล้อมที่เกี่ยวข้องอย่างเคร่งครัด

2.  กำหนดให้มีแผนงานและการจัดการ
    เพื่อป้องกันปัญหาด้านสิ่งแวดล้อมที่เกี่ยวข้องกับมลภาวะทางเสียง อากาศ น้ำ และสิ่งปฏิกูล
    เพื่อให้ส่งผลกระทบต่อสิ่งแวดล้อมน้อยที่สุด

3.  ปรับปรุงการดำเนินงานด้านระบบการจัดการสิ่งแวดล้อมอย่างสม่ำเสมอและต่อเนื่อง

4.  เผยแพร่ประชาสัมพันธ์ นโยบายนี้กับพนักงานและผู้ที่เกี่ยวข้อง
    เพื่อความเข้าใจและเปิดเผยต่อสาธารณชน

-   การดูแลชุมชนและสังคม Community & Social

  บริษัทฯดำเนินธุรกิจโดยไม่ก่อให้เกิดผลกระทบต่อชุมชนโดยรอบ เข้าร่วมทำกิจกรรมต่างๆ

  เมื่อวันที่ 5 มิถุนายน 2552 บริษัทฯได้รับเลือกให้เป็นโรงงานดีเด่นตาม “
  โครงการส่งเสริมการมีส่วนร่วมของประชาชนในการกำกับโรงงาน ”
  จากการนิคมอุตสาหกรรมบางชัน

  ร่วมสมทบทุนก่อสร้างอาคารเรียน ณ ศูนย์พัฒนาเด็กก่อนวัยเรียนชุมชนบางชันพัฒนา

  ร่วมสนับสนุนการอบรมลูกเสือชาวบ้าน สำนักงานเขตมีนบุรี

  พนักงานร่วมบริจาคโลหิต กับศูนย์รับบริจาคโลหิต สภากาชาดไทย

  ร่วมทำบุญถวายต้นผ้าป่าวันสงกรานต์, ร่วมทำบุญถวายดอกไม้กำเล็ก 400 กำ ในวันวิสาขบูชา
  ,ร่วมกิจกรรมแห่เทียนเข้าพรรษา ณ วัดบำเพ็ญเหนือ

  รวมทั้งบริจาคเงินเพื่อบูรณะปฏิสังขรณ์วัดต่างๆ ทั้งในกรุงเทพและต่างจังหวัด

  ความปลอดภัยของผู้บริโภคต่อผลิตภัณฑ์ของบริษัทฯ
  ผลิตภัณฑ์ของบริษัทฯได้รับมาตรฐานความปลอดภัยของผลิตภัณฑ์ตามระบบมาตรฐาน Oeko – Tex
  Standard100 ซึ่งเป็นมาตรฐานสินค้าปลอดภัย เป็นสินค้าที่ไม่ก่อให้เกิดอันตรายต่อผู้บริโภค
  ปัจจุบันบริษัทฯได้รับมาตรฐานองค์การอาหารและยา (อ.ย.) ในผลิตภัณฑ์บางส่วนของElastic
  Webbing

  รวมทั้งพัฒนาระบบมาตรฐานISO 9001 เข้าสู่Version2008
  เพื่อเป็นการควบคุมทุกกระบวนการที่เกี่ยวข้องกับผลิตภัณฑ์ของบริษัทฯ
  เพื่อให้ลูกค้าพึงพอใจและมีความเชื่อมั่นใจ
  ประกอบกับการเอาใจใส่ป้องกันมิให้เกิดผลกระทบต่อสังคมและชุมชนควบคู่กันไป

  นอกจากนี้ บริษัทยังให้ความสำคัญต่อการนำทรัพยากรมาใช้อย่างรู้คุณค่า
  และลดความสูญเปล่าโดยไม่จำเป็น
  รวมทั้งคำนึงถึงผลกระทบในทางลบที่อาจเกิดขึ้นจากกระบวนการผลิตและการกำจัดผลิตภัณฑ์
  ด้วยการวางแผนที่มีประสิทธิผลและไม่ทำลายสิ่งแวดล้อม บริษัทฯ
  มุ่งมั่นที่จะใช้ความพยายามอย่างต่อเนื่องที่จะยกระดับคุณภาพของสิ่งแวดล้อมและการดูแลด้านความปลอดภัยโดยร่วมกับกรมส่งเสริมอุตสาหกรรม
  และสถาบันสิ่งแวดล้อมไทย ร่วมจัดทำโครงการอนุรักษ์พลังงาน

นโยบายด้านพลังงานของบริษัท

บริษัท ยูเนี่ยนไพโอเนียร์ จำกัด (มหาชน) ใช้พลังงานเพื่อการผลิตอุตสาหกรรมเส้นยางยืด
แถบยางยืด ยางยืดถัก และยางยืดทอ
มีความมุ่งมั่นที่จะลดปริมาณการใช้พลังงานและค่าใช้จ่ายด้านพลังงานลงให้ต่ำที่สุดอย่างมีประสิทธิภาพ
เพื่อให้บรรลุวัตถุประสงค์ดังกล่าวบริษัทฯ จึงได้กำหนดการปฏิบัติที่ดีไว้ ดังนี้

1.  บริษัทฯ ถือว่าการอนุรักษ์พลังงานเป็นส่วนหนึ่งของธุรกิจ

2.  บริษัทฯ มีเจตจำนงที่จะปฏิบัติตามกฎหมายและข้อกำหนดอื่น ๆ
    ที่เกี่ยวข้องกับการอนุรักษ์พลังงาน

3.  สนับสนุนให้บุคลากรมีการเรียนรู้ โดยจัดอบรมให้ความรู้พนักงาน
    และมุ่งเน้นการสร้างจิตสำนึกในตัวบุคลากรทุกระดับ
    เพื่อให้เกิดการใช้พลังงานอย่างมีประสิทธิภาพสูงสุดและลดการสูญเปล่า

4.  บริษัทฯ มีเจตจำนงที่จะปรับปรุงประสิทธิภาพการใช้พลังงานอย่างต่อเนื่อง
    และการนำเทคโนโลยีที่ทันสมัยเข้ามาใช้เพื่อการประหยัดพลังงาน

5.  บริษัทฯตั้งใจให้โครงการอนุรักษ์พลังงานบรรลุวัตถุประสงค์ดังกล่าว
    เพื่อเป็นความรับผิดชอบในการจัดการสิ่งแวดล้อมร่วมอนุรักษ์พลังงานของสังคมและสนับสนุนในการสื่อสารให้ข้อมูลการอนุรักษ์พลังงานกับองค์กรภายนอก

กิจกรรมเพื่อสังคม

[]

ร่วมสมทบทุนก่อสร้างอาคารเรียน ณ ศูนย์พัฒนาเด็กก่อนวัยเรียนชุมชนบางชันพัฒนา

[]

พนักงานร่วมบริจาคโลหิต กับศูนย์รับบริจาคโลหิต สภากาชาดไทย

[]

ร่วมกิจกรรมแห่เทียนเข้าพรรษา ณ วัดบำเพ็ญเหนือ

[]

ร่วมทำบุญถวายดอกไม้กำเล็ก 400 กำ และร่วมบริจาคปัจจัย ในวันวิสาขบูชา ณ วัดบำเพ็ญเหนือ

[]

ร่วมบริจาคของขวัญวันเด็ก ให้กับศูนย์เยาวชนมีนบุรี และโรงเรียนวัดบำเพ็ญเหนือ

[]

ร่วมกิจกรรมวันสิ่งแวดล้อมโลก โครงการปลูกต้นไม้และปรับภูมิทัศน์ กับการนิคมอุตสาหกรรมบางชัน

* ไม่มีข้อพิพาท/การถูกฟ้องร้องเกี่ยวกับสิ่งแวดล้อม